Pawukon

***Pawukon*** je kalendarski ciklus od 210 dana koji poreklo vodi iz Hinduizma na indonežanskom ostrvu Bali. Kalendar se sastoji od 10 različitih "nedelja"/"tjedana" koje teku istovremeno a traju 1, 2, 3, 4, 5, 6, 7, 8, 9, odn. 10 dana. Prvi dan ciklusa (npr. 8. jun/lipnja 2008 i 4. januar/siječnja 2009.) je i prvi dan svih deset "tjedana".

## Nedelje/tjedni i dani
* *Dasawara* je 10-dnevna nedelja/tjedan, njeni dani su *Sri, Pati, Raja, Manuh, Duka, Manusa, Raksasa, Suka, Dewa* i *Pandita*.
* *Sangawara* je 9-dnevna nedelja/tjedan, njeni dani su *Dangu, Jangur, Gigis, Nohan, Ogan, Erangan, Urungan, Tulus, Dadi*.
* *Asatawara* je 8-dnevna nedelja/tjedan, njeni dani su *Sri, Indra, Guru, Yama, Ludra, Brahma, Kala, Uma*.
* *Saptawara* je 7-dnevna nedelja/tjedan, njeni dani su *Redite, Coma, Anggara, Buda, Wraspati, Sukra, Saniscara*.
* *Sadwara* je 6-dnevna nedelja/tjedan, njeni dani su *Tungleh, Aryang, Urukung, Paniron, Was, Maulu*.
* *Pancawara* je 5-dnevna nedelja/tjedan, njeni dani su *Paing, Pon, Wage, Keliwon, Umanis*.
* *Caturwara* je 4-dnevna nedelja/tjedan, njeni dani su *Sri, Laba, Jaya, Menala*.
* *Triwara* je 3-dnevna nedelja/tjedan, njeni dani su *Pasah, Beteng* i *Kajeng*.
* *Dwiwara* je 2-dnevna nedelja/tjedan, njeni dani su *Menga* i *Pept*.
* *Ekawara* je 1-dnevna nedelja/tjedan, njen dan se zove *Luang*.

## Poredak dana
Dani iz 3-, 4-, 5-, 6-, 7-, 8- i 9-dnevnih nedelja su raspoređeni u jednostavnim ciklusima, s danima koji se ponavljaju navedenim redosledom - nalik sedmicama iz gregorijanskog kalendara. Pošto 210 nije deljivo sa 4, 8 ili 9, nedeljama sa tim brojem dana se moraju dodati ekstra dani. Za 4- i 8-dnevni tjedan, pretposlednji dan tjedna se duplira u tjednu koji bi se inače završio 72-og dana, pa su tri dana zaredom sa tim imenom (videti dole u tablici). Što se 9-dnevne nedelje tiče, prvi dan nedelje (*Dangu*) se ponavlja tri puta u prvoj nedelji 210-dnevnog Pavukona (tj. četiri dana zaredom su tako označeni). Složenost kalendara se uvećava proračunima potrebnim da se odredi raspored dana 1-, 2- i 10-dnevnog tjedna koji nisu poređani u jednostavnim opetovanim ciklusima od 1, 2 i 10 dana, kako bi se moglo očekivati.

## Proračun
Svaki dan 5-, 7- i 10-dnevnih nedelja ima *urip*, ili ritualnu vrednost. Za 10-dnevnu nedelju *urip*-i dana su redom: 5, 2, 8, 6, 4, 7, 10, 3, 9, 1. Za 7-dnevnu: 5, 4, 3, 7, 8, 6 i 9. Za 5-dnevnu: 9, 7, 4, 8, 5. Za bilo koji dan Pawukona treba dodati *urip* dana 5-dnevne nedelje danu 7-dnevne nedelje i zatim dodati jedan. Ako je zbir veći od 10, onda oduzmite 10. Ova izračunata vrednost određuje koji je to dan u 1-, 2- i 10-dnevnim nedeljama. Ako je izračunata vrednost paran broj, onda je to dan Pept u 2-dnevnoj nedelji i Luang u 1-dnevnoj nedelji, a ako je dobijen neparan broj, onda je to dan Menga u 2-dnevnoj nedelji i nije dan 1-dnevne nedelje. U 10-dnevnoj nedelji, dan je onaj sa istim uripom kao i izračunata vrednost.

## Dovršetak kalendara
Korišćenjem gore datih pravila, može se konstruisati tablica dana Pawukona, za bilo koji Pawukon. Time je Pawukon dovršen, uz još neke detalje. *Saptawara* (7-dnevni tjedan) je posebna po tome što je svaka od njih trideset imenovana ("Ime sedmice" u tabeli). Kada se izvesni dani *pancawara*-e i saptavare poklope, to je poseban dan. Ovi dani poklapanja su *Buda-Keliwon, Saniscara-Keliwon, Buda-Wage, Anggara-Keliwon* i *Redite-Keliwon*.

## Reference

## Vanjske veze
(na engleskom:)
* Balinese Calendar System  (ukratko)
* Calendar of Events 2008